Document ID: 32006D0858

32006D0858
L 332/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 28 ноември 2006 година
за изменение на Решение 2005/393/ЕО по отношение на зони с ограничен достъп във връзка с болестта син език
(нотифицирано под номер C(2006) 5607)
(текст от значение за ЕИП)
(2006/858/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2000/75/EО на Съвета от 20 ноември 2000 г. за определяне на условията за борба и ликвидиране на болестта син език (1), и по-специално член 8, параграф 3 от нея,
като има предвид, че:
(1)
Директива 2000/75/EО установява правила за контрол и мерки за борба срещу болестта син език в Общността, включително създаването на предпазни и надзорни зони и забрана за напускане на тези зони от животните.
(2)
Решение 2005/393/EО на Комисията от 23 май 2005 г. относно предпазните зони и надзорните зони във връзка с болестта син език и условията за движение от и през такива зони (2) предвижда разграничаване на общи географски области, където от държавите-членки трябва да се създадат предпазни и надзорни зони („зони с ограничен достъп“) във връзка с болестта син език.
(3)
На 3 ноември 2006 г. Португалия информира Комисията, че е открит вирус серотип 4, разпространен в много периферни области на зона с ограничен достъп Д. Следователно тази зона следва да бъде разширена, като се вземат предвид наличните данни за екологията на вектора и текущата метеорологична ситуация.
(4)
След нотификацията на огнища на болестта син език в средата на август и началото на септември 2006 г. от Белгия, Германия, Франция и Нидерландия Комисията няколко пъти измени Решение 2005/393/EО по отношение на разграничаването на засегнатата зона с ограничен достъп.
(5)
На 6 ноември 2006 г. Германия информира Комисията за нови огнища на болестта син език в Северен Рейн-Вестфалия, Рейнланд-Пфалц и Долна Саксония. С оглед на тези открития е подходящо да се промени разграничаването на зоната с ограничен достъп в Германия и Франция.
(6)
На 6 ноември 2006 г. Италия също информира Комисията, че е открит вирус серотип 1, разпространен за първи път в провинция Калиари, Сардиния, район, вече разположен в зоната с ограничен достъп В. Следователно, с оглед на тези нови открития, е подходящо да се въведе една нова зона с ограничен достъп, включваща засегнатия район.
(7)
Решение 2005/393/ЕО следва да бъде съответно изменено.
(8)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение I към Решение 2005/393/EО се изменя в съответствие с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 28 ноември 2006 година.

Labels: 3
18
6